CELEX: 62012TN0068
Language: et
Date: 2012-02-10 00:00:00
Title: Kohtuasi T-68/12: 10. veebruaril 2012 esitatud hagi — Hemmati versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/26
            
         10. veebruaril 2012 esitatud hagi — Hemmati versus nõukogu
   (Kohtuasi T-68/12)
   2012/C 109/54
   Kohtumenetluse keel: inglise
   
      Pooled
   
   
      Hageja: Abdolnaser Hemmati (Teheran, Iraan) (esindajad: advokaadid B. Mettetal ja C. Wucher-North)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               Tühistada määruse (EL) 961/2010 VIII lisa (muudetud nõukogu rakendusmääruse 1245/2011 (1) lisas esitatud kujul) A osa punkt 7 hagejat puudutavas osas;
            
         
               —
            
            
               Tühistada nõukogu otsuse 2010/413/ÜVJP II lisa (muudetud nõukogu otsuse 783/2011/ÜVJP (2) lisas esitatud kujul) A osa punkt 7 hagejat puudutavas osas;
            
         
               —
            
            
               Tühistada määruse (EL) 961/2010, mida rakendatakse määrusega 1245/2011, artikli 16 lõige 2 hagejat puudutavas osas;
            
         
               —
            
            
               Tühistada otsuse 2010/413/ÜVJP, mida muudetakse otsusega 783/2011/ÜVJP, artikli 19 lõike 1 punkt b hagejat puudutavas osas;
            
         
               —
            
            
               Tühistada otsuse 2010/413/ÜVJP, mida muudetakse otsusega 783/2011/ÜVJP, artikli 20 lõike 1 punkt b hagejat puudutavas osas;
            
         
               —
            
            
               Tühistada 5. detsembri 2011. aasta kirjas saadetud otsus; ja
            
         
               —
            
            
               Mõista käesoleva hagiavaldusega seotud kulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt on nõukogu rikkunud menetlusnõudeid, mille kohaselt tuleb anda adekvaatseid põhjendusi, miks lisati hageja nimi vaidlustatud määruse 1245/2011 ja vaidlustatud otsuse 2011/783/ÜVJP loeteludesse;
            
         
               2.
            
            
               Teise väite kohaselt on nõukogu — ka juhul, kui Euroopa Kohus peaks nõustuma, et nõukogu põhjendused on piisavad — teinud ilmselge vea faktide hindamisel, kuna hageja ei ole seotud „Daftari” huvidega ja ei osale nn nn režiimi strateegiliste huvide rahastamisel ega ka selle väidetavas tuumaprogrammis. Seega ei ole täidetud otsuse 2010/413/ÜVJP alusel, mida muudetakse otsusega 783/2011/ÜVJP, loetellu lisamise põhikriteeriumid, mistõttu on nõukogu teinud ilmse hindamisvea selle üle otsustamisel, kas need kriteeriumid olid täidetud või mitte. Lisaks ei ole nõukogu vastavat otsustamisalust nõuetekohaselt kohaldanud;
            
         
               3.
            
            
               Kolmanda väite kohaselt rikub hageja loetellu lisamine hageja omandiõigusi ja proportsionaalsuse põhimõtet.
            
         
      (1)  Nõukogu 1. detsembri 2011. aasta rakendusmäärus, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, 2.12.2011, lk 11)
   
      (2)  Nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, 2.12.2011, lk 71)